CELEX: 
Language: el
Date: 2021-06-29 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (ΕΕ) .../… ΤΗΣ ΕΠΙΤΡΟΠΗΣ για την τροποποίηση της οδηγίας 2014/47/ΕΕ του Ευρωπαϊκού Κοινοβουλίου και του Συμβουλίου όσον αφορά τροποποιήσεις στον χαρακτηρισμό των κατηγοριών οχημάτων λόγω τροποποιήσεων της νομοθεσίας για την έγκριση τύπου

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η οδηγία 2014/47/ΕΕ
                  1
                του Ευρωπαϊκού Κοινοβουλίου και του Συμβουλίου, της 3ης Απριλίου 2014, σχετικά με την τεχνική οδική επιθεώρηση της καλής τεχνικής κατάστασης των οχημάτων επαγγελματικής χρήσεως που κυκλοφορούν στην Ένωση και την κατάργηση της οδηγίας 2000/30/ΕΚ
                  2
               , καθιερώνει ελάχιστες απαιτήσεις για ένα καθεστώς τεχνικών οδικών επιθεωρήσεων της καλής τεχνικής κατάστασης των οχημάτων επαγγελματικής χρήσεως που κυκλοφορούν στο έδαφος των κρατών μελών. Ο τεχνικός έλεγχος εντάσσεται σε ένα ευρύτερο ρυθμιστικό καθεστώς, που έχει σχεδιαστεί για να εξασφαλίζει ότι τα οχήματα διατηρούνται, καθ’ όλη τη διάρκεια της χρήσης τους, σε ασφαλή και αποδεκτή περιβαλλοντικά κατάσταση, και ότι το εν λόγω καθεστώς καλύπτει τον περιοδικό τεχνικό έλεγχο των οχημάτων, σύμφωνα με την οδηγία 2014/45/ΕΕ
                  3
               , και την τεχνική οδική επιθεώρηση των οχημάτων που χρησιμοποιούνται για επαγγελματικές οδικές μεταφορές, σύμφωνα με την οδηγία 2014/47/ΕΕ. 
            
            
               Η οδηγία 2014/47/ΕΕ εφαρμόζεται στα οχήματα που είναι σχεδιασμένα για ταχύτητες άνω των 25 km/h και ανήκουν στις κατηγορίες που καθορίζονται στο άρθρο 2 παράγραφος 1, όπως αναφέρονται στην οδηγία 2003/37/ΕΚ
                  4
                και στην οδηγία 2007/46/ΕΚ
                  5
                του Ευρωπαϊκού Κοινοβουλίου και του Συμβουλίου. Δεδομένων των αλλαγών στον χαρακτηρισμό των κατηγοριών οχημάτων, που προέκυψαν από την κατάργηση της οδηγίας 2003/37/ΕΚ με τον κανονισμό (ΕΕ) αριθ. 167/2013
                  6
               , η παρούσα κατ’ εξουσιοδότηση πράξη αποσκοπεί στην επικαιροποίηση των παραπομπών στις σχετικές κατηγορίες οχημάτων, προκειμένου να ευθυγραμμιστούν με τις αλλαγές στη νομοθεσία για την έγκριση τύπου.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Τον Μάιο του 2020, η Επιτροπή συγκρότησε ομάδα εμπειρογνωμόνων για τον τεχνικό έλεγχο και τα έγγραφα κυκλοφορίας οχημάτων (RWEG). Αποστολή της RWEG είναι να επικουρεί τη ΓΔ MOVE στην προετοιμασία μη νομοθετικών πράξεων στους τομείς του τεχνικού ελέγχου και των εγγράφων κυκλοφορίας οχημάτων, συμπεριλαμβανομένης της κατάρτισης κατ’ εξουσιοδότηση και εκτελεστικών πράξεων, να επικουρεί την Επιτροπή στην κατάρτιση των συναφών κατευθυντήριων γραμμών, και να προβαίνει σε ανταλλαγή εμπειριών και ορθών πρακτικών στους εν λόγω τομείς. Η RWEG εξέτασε το σχέδιο κειμένου της κατ’ εξουσιοδότηση πράξης κατά τις συνεδριάσεις της στις 17 Σεπτεμβρίου 2020 και στις 25 Νοεμβρίου 2020. Το σχέδιο της παρούσας οδηγίας υποβλήθηκε σε δημόσια διαβούλευση μέσω της διαδικτυακής πύλης για τη βελτίωση της νομοθεσίας, από τις 16 Απριλίου 2021 έως τις 14 Μαΐου 2021, με αποτέλεσμα να παραληφθούν συνολικά επτά απαντήσεις. Έξι απαντήσεις αφορούσαν τη μέγιστη μάζα οχήματος για τις άδειες οδήγησης κατηγορίας Β, ένα ζήτημα που δεν συνδέεται άμεσα με την παρούσα πράξη, και μία απάντηση παρείχε γενική υποστήριξη στην πρωτοβουλία. 
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η κατ’ εξουσιοδότηση πράξη βασίζεται στο άρθρο 21 πρώτη περίπτωση της οδηγίας 2014/47/ΕΕ.
            
            
               Συγκεκριμένα, το άρθρο 21 πρώτη περίπτωση της οδηγίας 2014/47/ΕΕ ορίζει ότι ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 22, όσον αφορά την επικαιροποίηση του άρθρου 2 παράγραφος 1 και του παραρτήματος IV σημείο 6, ώστε να λαμβάνονται υπόψη οι αλλαγές που γίνονται στις κατηγορίες οχημάτων λόγω τροποποιήσεων της νομοθεσίας που αναφέρεται στο συγκεκριμένο άρθρο, χωρίς να επηρεάζεται το πεδίο εφαρμογής της παρούσας οδηγίας. Για τον λόγο αυτό, οι παραπομπές στους εν λόγω χαρακτηρισμούς χρειάζεται να επικαιροποιηθούν σύμφωνα με τις αλλαγές που προέκυψαν από την κατάργηση της οδηγίας 2003/37/ΕΚ με τον κανονισμό (ΕΕ) αριθ. 167/2013.
            
            
               ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (ΕΕ) .../… ΤΗΣ ΕΠΙΤΡΟΠΗΣ
            
            
               της 29.6.2021
            
            
               για την τροποποίηση της οδηγίας 2014/47/ΕΕ του Ευρωπαϊκού Κοινοβουλίου και του Συμβουλίου όσον αφορά τροποποιήσεις στον χαρακτηρισμό των κατηγοριών οχημάτων λόγω τροποποιήσεων της νομοθεσίας για την έγκριση τύπου 
               
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2014/47/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, σχετικά με την τεχνική οδική επιθεώρηση της καλής τεχνικής κατάστασης των οχημάτων επαγγελματικής χρήσεως που κυκλοφορούν στην Ένωση και την κατάργηση της οδηγίας 2000/30/ΕΚ
                  7
               , και ιδίως το άρθρο 21, 
            
            
            
               Εκτιμώντας τα ακόλουθα:
            
            
               (1)Η οδηγία 2014/47/ΕΕ εφαρμόζεται στα επαγγελματικά οχήματα που είναι σχεδιασμένα για ταχύτητες άνω των 25 km/h και ανήκουν στις κατηγορίες που απαριθμούνται στο άρθρο 2 παράγραφος 1 της εν λόγω οδηγίας. Οι κατηγορίες αυτές προσδιορίζονται διά παραπομπής στις οδηγίες 2003/37/ΕΚ
                  8
                και 2007/46/ΕΚ
                  9
                του Ευρωπαϊκού Κοινοβουλίου και του Συμβουλίου.
            
         
         
            
               (2)Οι οδηγίες 2003/37/ΕΚ και 2007/46/ΕΚ καταργήθηκαν, αντιστοίχως, με τον κανονισμό (ΕΕ) αριθ. 167/2013
                  10
                και τον κανονισμό (ΕΕ) 2018/858
                  11
                του Ευρωπαϊκού Κοινοβουλίου και του Συμβουλίου.
            
            
               (3)Δεδομένων των αλλαγών στον χαρακτηρισμό των κατηγοριών οχημάτων, που προέκυψαν από την κατάργηση της οδηγίας 2003/37/ΕΚ με τον κανονισμό (ΕΕ) αριθ. 167/2013, θα πρέπει να επικαιροποιηθούν οι κατηγορίες οχημάτων που αναφέρονται στο άρθρο 2 παράγραφος 1 της οδηγίας 2014/47/ΕΕ, καθώς και στο παράρτημα IV σημείο 6 της εν λόγω οδηγίας.
            
            
               (4)Επομένως, η οδηγία 2014/47/ΕΕ θα πρέπει να τροποποιηθεί αναλόγως,
            
            
            
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
            
            
               Άρθρο 1
            
            
            
               Η οδηγία 2014/47/ΕΕ τροποποιείται ως εξής:
            
            
               1)το άρθρο 2 τροποποιείται ως εξής:
            
            
               α)η παράγραφος 1 τροποποιείται ως εξής:
            
            
               i)  η εισαγωγική φράση αντικαθίσταται από το ακόλουθο κείμενο:
            
            
               «1. Η παρούσα οδηγία εφαρμόζεται στα οχήματα που είναι σχεδιασμένα για ταχύτητες άνω των 25 km/h και ανήκουν στις κάτωθι κατηγορίες, όπως καθορίζονται στον κανονισμό (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου*, και στον κανονισμό (ΕΕ) 2018/858 του Ευρωπαϊκού Κοινοβουλίου και του Συμβουλίου**:
            
            
               _________
            
            
               * Κανονισμός (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων (ΕΕ L 60 της 2.3.2013, σ. 1).
            
            
               ** Κανονισμός (EE) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ (ΕΕ L 151 της 14.6.2018, σ. 1).»·
            
            
               ii)  το στοιχείο δ) αντικαθίσταται από το ακόλουθο κείμενο: 
            
            
               «δ) οχήματα των κατηγοριών T1b, T2b, T3b, T4.1b, T4.2b και T4.3b, των οποίων η χρήση πραγματοποιείται κυρίως στο δημόσιο οδικό δίκτυο για οδική μεταφορά εμπορευμάτων, σχεδιασμένα για μέγιστη ταχύτητα άνω των 40 km/h.»·
            
            
            
               2)στο παράρτημα IV, το σημείο 6 τροποποιείται ως εξής:
            
            
               α)τα στοιχεία ζ) και η) αντικαθίστανται από το ακόλουθο κείμενο:  
            
         
         
            
               ζ) T1b
            
            
               η) T2b
            
            
               β)
                     προστίθενται τα ακόλουθα στοιχεία θ) έως ιγ):   
            
            
               θ)   T3b
            
            
               ι)   T4.1b
            
            
               ια)   T4.2b
            
            
               ιβ)   T4.3b
            
            
               ιγ)   Άλλη κατηγορία οχημάτων: 
            
            
                        (να προσδιοριστεί)
            
            
            
               Άρθρο 2
            
            
               Μεταφορά στο εθνικό δίκαιο
            
            
            
               1. Τα κράτη μέλη θεσπίζουν και δημοσιεύουν, πριν από τις/την [Υπηρεσία Εκδόσεων: να συμπληρωθεί η ημερομηνία – ένα έτος μετά την ημερομηνία δημοσίευσης της παρούσας πράξης], τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
            
            
               Εφαρμόζουν τις διατάξεις που είναι αναγκαίες για τη συμμόρφωση με το άρθρο 1 από τις/την [Υπηρεσία Εκδόσεων: να συμπληρωθεί η ημερομηνία – ίδια με την ανωτέρω προθεσμία μεταφοράς στο εθνικό δίκαιο].  
            
            
               Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. 
            
            
            
               2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. 
            
            
               Άρθρο 3
            
            
               Έναρξη ισχύος
            
         
         
            
            
               Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Άρθρο 4
            
            
               Αποδέκτες
            
            
            
               Η παρούσα οδηγία απευθύνεται στα κράτη μέλη.
            
            
               Βρυξέλλες, 29.6.2021
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        Οδηγία 2014/47/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, σχετικά με την τεχνική οδική επιθεώρηση της καλής τεχνικής κατάστασης των οχημάτων επαγγελματικής χρήσεως που κυκλοφορούν στην Ένωση και την κατάργηση της οδηγίας 2000/30/ΕΚ (ΕΕ L 127 της 29.4.2014, σ. 134).
               
               
                  
                     (2)
                  
                        Οδηγία 2000/30/ΕΚ του Ευρωπαϊκού Κοινοβουλίου και του Συμβουλίου, της 6ης Ιουνίου 2000, σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Κοινότητα (ΕΕ L 203 της 10.8.2000, σ. 1).
               
               
                  
                     (3)
                  
                        Οδηγία 2014/45/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για τον περιοδικό τεχνικό έλεγχο των μηχανοκίνητων οχημάτων και των ρυμουλκουμένων τους και για την κατάργηση της οδηγίας 2009/40/ΕΚ (ΕΕ L 127 της 29.4.2014, σ. 51).
               
               
                  
                     (4)
                  
                        Οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ (ΕΕ L 171 της 9.7.2003, σ. 1).
               
               
                  
                     (5)
                  
                        Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 263 της 9.10.2007, σ. 1).
               
               
                  
                     (6)
                  
                        Κανονισμός (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων (ΕΕ L 60 της 2.3.2013, σ. 1).
               
               
                  
                     (7)
                  
                        Οδηγία 2000/30/ΕΚ του Ευρωπαϊκού Κοινοβουλίου και του Συμβουλίου, της 6ης Ιουνίου 2000, σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Κοινότητα (ΕΕ L 203 της 10.8.2000, σ. 1).
               
               
                  
                     (8)
                  
                        Οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ (ΕΕ L 171 της 9.7.2003, σ. 1).
               
               
                  
                     (9)
                  
                        Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 263 της 9.10.2007, σ. 1).
               
               
                  
                     (10)
                  
                        Κανονισμός (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων (ΕΕ L 60 της 2.3.2013, σ. 1).
               
               
                  
                     (11)
                  
                        Κανονισμός (EE) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ (ΕΕ L 151 της 14.6.2018, σ. 1).